శ్రీ మూలం ప్రజాసభ

ట్రావెన్‌కోర్ రాష్ట్రంలోని **శ్రీ మూలం ప్రజాసభ** భారతదేశం చరిత్రలో ప్రజలచే ఎన్నుకోబడిన మొట్టమొదటి శాసనసభ.

దీనికి ముందున్న శాసనమండలి 1888లో ఎనిమిది మంది నియమిత సభ్యులతో ట్రావెన్‌కోర్‌లో ఏర్పడింది. 1886లో ట్రావెన్‌కోర్ మహారాజుగా బాధ్యతలు చేపట్టిన శ్రీ మూలం తిరునాళ్ రామవర్మ 1888 మార్చి 30న జారీ చేసిన ఒక ఉత్తర్వు ద్వారా దీనిని స్థాపించాడు. 1898లో తొమ్మిది మంది అధికారులు, ఆరుగురు అనధికారులతో కౌన్సిల్ బలం 15కి పెరిగింది.
పరిపాలనలో ప్రజల భాగస్వామ్యాన్ని పెంచడానికి 1904లో 88 మంది సభ్యులతో శ్రీ మూలం ప్రజాసభ అనే దిగువ సభ ఏర్పడింది. ఇందులో సభ్యత్వం భూస్వాములు, వ్యాపారుల ప్రతినిధులకు మాత్రమే పరిమితం చేయబడింది. ఇది చట్టసభ కానప్పటికీ, ప్రజలు తమ ఆక్షేపణలు, కోరికలు, ఫిర్యాదులను ప్రభుత్వం దృష్టికి తీసుకెళ్లడానికి, ప్రభుత్వ విధానాలు, చర్యలను ప్రజలకు మరింత సులభంగా తెలియజేయడానికి ఇది ఉద్దేశించబడింది. సభ సభ్యులు ఎన్నుకోబడలేదు కానీ, వార్షిక భూమి శిస్తు రూ.100 కంటే తక్కువ కాకుండా చెల్లించే భూస్వాములు, నికర వార్షిక ఆదాయం రూ.6000 లేదా అంతకంటే ఎక్కువ ఉన్న భూస్వాములు లేదా వ్యాపారుల నుండి ప్రతి తాలూకా నుండి ఇద్దరిని జిల్లా అధిపతులు ఎంపిక చేసేవారు.

1905లో శ్రీ మూలం ప్రజాసభలో ఎన్నికైన సభ్యుల విధానం ప్రారంభమైంది. కొత్తగా ఉన్న 100 మంది సభ్యుల బలంలో 77 మందిని ఎన్నుకోవాలి, 23 మందిని నామినేట్ చేయాలి. వార్షిక భూమి శిస్తు రూ.50 కంటే తక్కువ కాకుండా చెల్లించే వ్యక్తులకు లేదా నికర ఆదాయం రూ.2000 కంటే తగ్గకుండా ఉన్నవారికి మాత్రమే ఓటు హక్కు పరిమితం చేయబడింది. పదేళ్లకు తగ్గకుండా అనుభవం ఉండి, సంబంధిత తాలూకాలో నివాసం ఉంటున్న విశ్వవిద్యాలయ పట్టభద్రులు కూడా ఓటు వేయడానికి అర్హులు.

1907లో ఎగువ శాసనమండలి సభ్యులను ఎన్నుకునే హక్కు సభకు లభించింది. ఎగువ కౌన్సిల్‌లో తొమ్మిది మంది అధికారులు, ఆరుగురు అనధికారులతో సహా 15 మంది సభ్యులు ఉన్నారు. 1919లో కౌన్సిల్ బలాన్ని 25కి పెంచారు, అందులో ఎనిమిది మంది ఎన్నికైన సభ్యులు ఉన్నారు. అక్టోబర్ 1921లో కౌన్సిల్ మొత్తం బలం 50కి పెంచబడింది, ఇందులో మెజారిటీ సభ్యులు ఎన్నుకోబడ్డారు.

1932లో ట్రావెన్‌కోర్ శాసనమండలి, శ్రీ మూలం ప్రజాసభల స్థానంలో ఎగువ సభ అయిన ట్రావెన్‌కోర్ శ్రీ చిత్ర స్టేట్ కౌన్సిల్, దిగువ సభ అయిన శ్రీ మూలం అసెంబ్లీలతో కూడిన అధికారిక ద్విసభా వ్యవస్థ ఏర్పాటు చేయబడింది. ఈ ద్విసభా వ్యవస్థ సెప్టెంబర్ 1947 వరకు పనిచేసింది. ఆ తర్వాత రాజ్యాంగ సభకు చోటు కల్పించింది. ఇది స్వాతంత్ర్యం తరువాత కొచ్చిన్ రాష్ట్ర విలీనానికి, భారతదేశంలో చేరడానికి దారితీసింది.

## సభ్యులు
శ్రీ మూలం ప్రజాసభ సభ్యులలో వీరు ఉన్నారు: 
* కె.టి. మైఖేల్ కరిప్పాపరంబిల్-కాంజిరప్పల్లి, (మైఖేల్ వకీల్) శ్రీమూలం ప్రజాసభ, ఎమ్మెల్యే 1944
* డొమినిక్ థొమ్మన్ కరిప్పాపరంబిల్, (వలియ వకీల్) శ్రీమూలం ప్రజాసభ 1914, 1920
* కె.ఎం. థామస్ కరిప్పాపరంబిల్, (కొచ్చు వకీల్) శ్రీమూలం ప్రజాసభ 1920
* జాకబ్ థామస్ కరిప్పాపరంబిల్, శ్రీమూలం ప్రజాసభ 1926
* డొమినిక్ జోసెఫ్ కరిప్పాపరంబిల్, ఎమ్మెల్సీ శ్రీమూలం అసెంబ్లీ 1931, 1944
* వల్లకాలిల్ జె ఊమెన్, (ఊమ్మచ్చెన్), ఎమ్మెల్సీ శ్రీమూలం ప్రజాసభ 1920–1931. ఇతను మాజీ ముఖ్యమంత్రి ఉమెన్ చాందీ తాత. 
* అయ్యంకాళి: ఇతను 1911 డిసెంబర్ 5న ప్రజాసభ సభ్యుడయ్యాడు, ఆ పదవిలో 25 సంవత్సరాలు ఉన్నాడు 
* హెచ్.బి. మహమ్మద్ రౌథర్
* సి.ఎ. అంగూర్ మీరా రౌథర్, శ్రీ మూలం అసెంబ్లీ సభ్యుడు 1903
* పెరెక్కాట్టు కురువిల్లా మాథెన్ మాప్పిళ, మీనచిల్ తరపున శ్రీ మూలం ప్రజాసభ సభ్యుడు 1911, 1912, 1921 
* నైనాన్ జేవియర్ పలకున్నెల్ నడక్కపాదం ఎమ్మెల్సీ (1927)
* సి. కేశవన్
* ఇ. వి. కృష్ణ పిళ్ళై
* ఐపె థోమా కథనార్, 1904, 1905, 1911, 1914, 1915, తిరువల్ల తాలూకా
* జె. థామస్ కాయలక్కకోమ్
* కె. సి. మమ్మెన్ మాప్పిళ్ళై
* కుమారన్ ఆసన్
* ఎం. కె. మక్కర్ పిళ్ళై
* మూలూర్ ఎస్. పద్మనాభ పనిక్కర్
* టి. కె. మాధవన్
* టి. ఎం. వర్గీస్
* కొచ్చు హసన్ కుంజు బహదూర్
* పల్లితనం లూకా మత్తై
* పొయ్కయిల్ యోహన్నన్
* పట్టోమ్ ఎ. థాను పిళ్ళై
* ఎన్. జె. కుంచెరియా
* ఆలుమ్మొట్టిల్ కొచ్చు కుంజు చన్నార్
* సాహిబ్ బహదూర్ అథన్ అహమ్మద్: కున్నతునాడ్ తాలూకా గ్రూప్ II
* ఎ.ఆర్ రామన్ పిళ్ళై: పరుర్ తాలూకా
* నారాయణ పిళ్ళై కృష్ణ పిళ్ళై: కున్నతునాడు తాలూకా గ్రూప్ I
* ఐపె ఆంటోనీ: మూవట్టుపుళా తాలూకా
* కావరికుళం కందన్ కుమారన్, 1915 నుండి 1932 వరకు సభ్యుడు
* కోమలేళతు కుంజుపిళ్ళై చేకవర్ (ఇతను టి. కె. మాధవన్ మేనమామ)
* కుంజన్ వెలుంబన్, సభ్యుడు 1930
* కె. గోవిందపిళ్ళై (కణక్కు గోవిందపిళ్ళై కార్తీకపల్లి తాలూకా)                             
* కె.సి షాదనన్ నాయర్ కీళ్‌కులం (విలక్కి తల నాయర్)
* టి. సి. పూనెన్, ఏకైక సెయింట్ థామస్ క్రిస్టియన్ ప్రతినిధి

## మూలాలు

వర్గం:తిరువాన్కూరు సంస్థానం
వర్గం:కేరళ చరిత్ర